Tud zo a garfe bevañ en ur bed dispar ha reizh ma vefe doujet d'hor yezh gant an holl e pep lec'h e kement degouezh zo. Kalz a stalioù pe embregerezhioù ne reont ket netra gant ar brezhoneg. Pa vez ur stal arouezius a grog d'ober un dra bennak e c'haller kaout emzalc'hioù disheñvel en he c'heñver. Tu zo  da skeiñ ganti dizamant peogwir ne'z a ket pell a-walc'h. Tu zo ivez da reiñ mel evit ar pezh zo bet graet, gant ar spi e vroudo anezhi da genderc'hel gant an hent nevez bet dibabet ganti. Evel ma lavare an dud gwechall, da lakaat an azen da vont war-raok, e c'haller reiñ taolioù bazh dezhañ sur, met boueta anezhañ n'eo ket fall ivez a-wechoù.